HAKKAME SANTIMA

Kadripäeva toidukoolitus
2021-11-09 15:00 - 19:00 (Europe/Tallinn) | Albu Toiduait, Albu küla
Kadripäeva toidukoolitus on suunatud pere- ja sõpraderingis kadripäeva tähistajatele. Kes santima ei taha minna, saab püha pidada kas kodus või rahvamajas kadripäeva pidu ettevalmistades. Koolituse käigus antakse ülevaade kadripäeva tavanditoitudest ja kombestikust ning valmistatakse üheskoos just sel päeval pidulauale sobivad road.

MIDA KOOLITUSEL TEEME? IKKA UUT JA VANA KOOS!

Lambaribisid ja kruubiputru
Kaerakäkki
Kodust limonaadi
Karaskimuffineid

Koolitusi viib läbi Inga Paenurm – aasta kokk 2005, kokk president Toomas Hendrik Ilvese administratsiooni köögis, Markofka söögimaja perenaine.

Koolitus kestab 4h
Toidukoolituse maksumus 20 eurot

Lisainfo: Kristi Ardel kristi.ardel@folkloorinoukogu.ee 5342 5403

Kadriema saagikott
2021-11-08 10:00 - 12:00 | Valga Muuseum, Vabaduse 8, Valga
Külasta meie Valga Muuseumi facebookilehte ning kommenteeri postituse all kui palju Sinu arvates kaalub kadripäeva saagikott. Kõigi õigesti vastanute vahel loosime välja võitja 22.11 ning auhinna saab kätte 24. novembril Kadripeol Valga Muuseumis kell 17:00. Saagikotti toetavad: Valga Lihatööstus ja Valga Muuseum koos Folkloorinõukoguga.

Kadripäeva veebiviktoriin
2021-11-08 10:00 - 12:00 | Valga Muuseum, Vabaduse 8, Valga
Kõik huvilised saavad enda rõõmuks ennast proovile panna veebiviktoriinis. Parimatele on auhinnad.
Veebiviktoriin on leitav Valga muuseumi facebookilehelt:
https://www.facebook.com/valgamuuseum

Kadripäeva toidukoolitus
2021-11-06 16:00 - 20:00 | Vastse-Kuuste kogukonnamaja

Mardipäeva töötuba
2021-11-06 11:00 | Tantsumajakas, Vabrikuväljak 8, Kärdla, Eesti
Oled oodatud tavanditoitude valmistamisele! Teeme mardi- ja kadripäeva toite. Sihtgrupp: õpetajad, lapsed, rahvatantsurühm Koroonapiirangute tõttu kinnine üritus eelbroneeringuga kindlale sihtgrupile.

Kadripäeva toidukoolitus
2021-11-06 10:00 - 14:00 | Tartu Kutsehariduskeskus, Tartu

Kadripäeva toidukoolitus
2021-11-03 10:00 - 14:00 | Valgamaa Kutseõppekeskus, Loode 3/1, Valga, 68206

Kadripäeva toidukoolitus
2021-10-31 11:00 - 15:00 | Võtikmetsa talu, Lööra küla, Kose vald

Kadripäeva toidukoolitus
2021-10-28 15:00 - 19:00 | Koksvere seltsimaja, Koksvere

Kadripäeva toidukoolitus
2021-10-23 15:30 - 19:30 | Tornimäe rahvamaja, Tornimäe küla, Saaremaa, 94501

Kadripäeva toidukoolitus
2021-10-20 15:00 - 19:00 | Pajusi rahvamaja, Pajusi mõis, Pajusi

Kadripäeva kombestiku koolitus
2021-10-20 10:00 - 14:00 | Kambja Põhikool
Kadripäeva kombestiku koolitus annab ülevaate kadripäeva ajaloolisest kujunemisest, kombestikust, kadripere maskeerimisvõimalustest, lauludest ja naljadest.

Tutvume erinevate andmebaaside ja allikatega ning proovime sanditamise omal nahal ära.

Koolitusi viivad läbi: Terje Puistaja, Kristi Pumbo, Mari Lepik või Einike Sooväli.

Terje Puistaja – pärimuse hoidja, kandja ja edasiandja, Eesti Rahvapärimuse Kooli looja, pärimusainese lõimimise lektor Tartu Ülikoolis.

Kristi Pumbo – hariduselt näitleja ja rahvamuusik, pärimuse hoidja ja edasiandja. Endine Eesti Vabaõhumuuseumi haridusosaonnaja juht, praegune Eesti Folkloorinõukogu projektijuht.

Mari Lepik ehk Tammeougu Mari – taimeökoloogist sõrulane. Õppija, uurija ja õpetaja, kelle eesmärgiks on Sõrvemaa ja sõrulaste isioma kultuuri püsimajäämine.

Einike Sooväli – hariduselt näitleja, Eesti Vabaõhumuuseumi lõimumis- ja sotsiaalsete programmide juht.

Kadripäeva kombestiku koolitus
2021-10-06 16:00 - 20:00 | Albu mõis, Albu, Eesti
Kadripäeva kombestiku koolitus annab ülevaate kadripäeva ajaloolisest kujunemisest, kombestikust, kadripere maskeerimisvõimalustest, lauludest ja naljadest. Tutvume erinevate andmebaaside ja allikatega ning proovime sanditamise omal nahal ära.

Koolitusi viivad läbi: Terje Puistaja, Kristi Pumbo, Mari Lepik või Einike Sooväli.

Terje Puistaja – pärimuse hoidja, kandja ja edasiandja, Eesti Rahvapärimuse Kooli looja, pärimusainese lõimimise lektor Tartu Ülikoolis.
Kristi Pumbo – hariduselt näitleja ja rahvamuusik, pärimuse hoidja ja edasiandja. Endine Eesti Vabaõhumuuseumi haridusosaonnaja juht, praegune Eesti Folkloorinõukogu projektijuht.
Mari Lepik ehk Tammeougu Mari – taimeökoloogist sõrulane. Õppija, uurija ja õpetaja, kelle eesmärgiks on Sõrvemaa ja sõrulaste isioma kultuuri püsimajäämine.
Einike Sooväli – hariduselt näitleja, Eesti Vabaõhumuuseumi lõimumis- ja sotsiaalsete programmide juht.

Koolitus kestab 4h

Koolituse maksumus 15 eurot

Kadripäeva toidukoolitus
2021-09-25 11:00 - 15:00 | Uue-Antsla rahvamaja

Hakkame santima! Mardipidu!
2020-11-10 16:30 - 21:00
Mardikontserdil räägime mardipäeva kommetest, mardi perekonnast ja paljust muust selle tähtpäevaga seonduvast. Õpime selgeks kõik vajalikud laulud ning tantsud.
Väga oluline on teada, et mardisandid ei lähe komme küsima, vaid lähevad pererahvale õnne, rikkust ja kõige kasvu viima. Marti joostakse kogu perega, kus on isa, ema, lapsed ning mõned vigurtegelased nagu sokk, kurg, karu. Mardil olgu vööl kasevits, millega inimestele tervist ja õnne vitsutada. Sobib igas eas ja igast soost huvilistele!
Laulu- ja tantsumänge õpetab Kadri Leivo.

MARDIDISKO
2020-11-10 14:00 - 17:00 | Tarvastu Avatud Noortekeskus, Posti 52e, Mustla, Eesti
Ootame osalejaid diskole Mardi kostüümides, valime välja parimad ja autasustame, teeme mardimänge, tantsime. Kellel mask puudub, saab omale selle kohapeal meisterdada.

MARDILAUPÄEVA TANTSUKLUBI
2020-11-09 20:00 - 23:00 | Rotalia, Tähe 3, Tartu
Kui sanditamas käidud, on kõik mardisandid ja santide vastuvõtjad oodatud Rotalia klubisse, et pidada maha üks vägev pidu.
Tantsime 19. sajandi teise poole ning 20. sajandi alguse tantse ja tantsulugusid. Tantsuks mängivad Kaisa Kuslapuu, Anne Märdimäe, Katariina Tirmaste, Karl Laanekask ja Heino Elleri Muusikakooli pärimusmuusika osakonna õpilased.
Soovitame kaasa võtta:
– mugavad jalatsid;
– oma kruusi;
– söödavaid mardiande ühisele lauale (küpsetatud kaalikaid, karaskit, keedetud seapäid, suitsutatud lambakintse, kukki-kanu, mardihanesid või muud maitsvat).

Osale 9. novembril ka:
– 17. 30 mardilaupäeva rongkäigus, mis saab alguse Tartu Kaubamaja Vanemuise teatri poolsest küljest;
– mardilaupäeva pidulik avamisel Tartu Raekoja platsil.

MARDISIMMAN
2020-11-09 19:00 - 23:30 | Albu Rahvamaja, Albu küla
Oodatud kõik mardid ja martide sõbrad. Tantsutuba veavad eest Albu Simmeldajad ja Ärmoonikud. Ei puudu ka üllatuskülalised. Korraldaja Albu Rahvamaja/Kaja Kraav. Üritus osalejatele tasuta.

FOLGIJÄMM TALLINNAS
2020-11-09 19:00 | Kehrwieder, Raekoja plats 1, Tallinn
Jätkame mardilaupäeva tuuril folgijämmiga Tallinnas. Meie mängukoht on vanalinnas hubases Kehrwieder kohvikus.
– Mis see folgijämm on?
– Me istume, pläkutame, mängime pilli ja laulame. Kes istuda ei taha, leiab ka ruumi tantsusammudele. Kõigil, kellel lugusid või palasid kogunenud, need on oodatud neid jagama. Kel janu uute järele, need tulgu niisama kõrvu teritama või kuulama ja kaasa mängima.
Külmetusnähtudega või haigustunnustega jää palun koju.

MARDILAUPÄEVA AVAMINE
2020-11-09 18:00 - 18:30 | Tartu Raekoja plats, Raekoja plats, Tartu, 51003, Eesti
Mardilaupäeva juhatab sisse selle pidulik avamine Tartu Raekoja platsil. Pärast õnnistussõnade jagamist ning esmakordselt martijooksvate mardisantide vitsutamist, suundub iga mardipere Tartu linnas elavatele peredele õnne soovima, tervist viima ning oma pereliikmeid tutvustama.

HAKKAME SANTIMA – MARDIÕHTU
2020-11-09 17:30 - 22:00 | Vana-Koiola rahvamaja
Laheda kogukonnas tulevad mardisandid õnne tooma Vana-Koiola rahvamajja! Olete oodatud pererahva rolli mardisante vastu võtma või kostümeeritult mardisantide kampa! Tuletame koos meelde sandikombestiku – laulame, tantsime, mängime ja mõistatame! Katame ka ühise peolaua – võta midagi meelepärast ühisele peolauale teistega jagamiseks kaasa! Kohv ja tee valmivad rahvamajas!
Õhtul esineb lõõtsamängija Toomas Valk, keda on korduvalt valitud Seto Kuningriigi parimaks pillimeheks!
Tule kindlasti!
Sissepääs PRII

MARDIPÄEVA SEIKLUS
2020-11-09 17:30 - 21:00
Sündmuse kirjeldus või kava- Noored jagunevad 2-5 liikmelistesse gruppidesse, registreerivad ennast ning saavad noortekeskusest kaardi ja juhised. Valmistavad ette mardisandi jooksmine kava, mis peab olema võimalikult traditsiooniline (kostüümid, käitumine, etteaste). Noored peavad kava koostamise ajal uurima iseseisvalt traditsioone. 9.11 õhtul külastavad sandid kaardile märgitud kodusid. Kodudes hindame mardipäeva traditsioonide tundmist ning santide ehedust. Parimad võistkonnad saavad lisaks santimise saagile auhinna.

MARDILAUPÄEVA RONGKÄIK
2020-11-09 17:30 - 18:00 | Tartu Keskpark, Vabaduse puiestee 1c, Tartu, Kesklinn
Kõik mardisandid on oodatud osalema pidulikul ronkäigul Tartu Keskpargist (kogunemine Kaubamaja poolses otsas) Raekoja platsini. Mida karvasem, seda parem! Mida lärmakam, seda parem. Raekoja platsil avame kl 18.00 pidulikult mardilaupäeva, misjärel iga sandipere läheb peredesse õnne viima.
Õhtul kl 20.00 on kõik mardisandid ja muud huvilised oodatud Tartu tantsuklubisse korp. Rotalia majja (Tähe tn.3)

TAADERANDI TALISTED: "Mart tantsib, maa müdiseb"
2020-11-09 17:00 - 17:30 | Tartu Kaubamaja, Tartu
Õhtupoolikul kogunevad pärimushuvilised noored Tartu kaubamaja juurde, kus kell 17 etendavad pärimusringi Tähelinnud noored mardipäeva kombestikku tutvustava etenduse “Mart tantsib maa müdiseb” ja ühinevad mardisantide rongkäiguga.
Rongkäik jõuab raekoja platsile kella 18ks, kus jätkatakse Eesti Folkloornõukogu poolt kutsutud külalistega ja antakse start “Hakkame santima!” mardijooksudele.
Mardilaupäeva lõpetab kell 20 Korp! Rotalias algav tantsuklubi.

TAADERANDI TALISTED - kohtumine raerahvaga
2020-11-09 11:00 - 11:30 | Tartu raekoja plats, Tartu
Mardilaupäeval, 9. novembril kell 11 kohtuvad Raekoja platsil purskkaevu juures paarikümneks minutiks kõige väiksemad mardisandid lasteaedadest Helika, Kannike, Karoliine, Kivike, Krõll, Mõmmik, Ristikhein, Rukkilill, Sass ja Tähtvere. Mudilastele omaste laulude, mängude ja tantsudega soovivad nad ka raerahvale mardiõnne pakkuda.
Õhtupoolikul kogunevad pärimushuvilised noored Tartu kaubamaja juurde, kus kell 17 etendavad pärimusringi Tähelinnud noored mardipäeva kombestikku tutvustava etenduse “Mart tantsib maa müdiseb” ja ühinevad mardisantide rongkäiguga.
Rongkäik jõuab raekoja platsile kella 18ks, kus jätkatakse Eesti Folkloornõukogu poolt kutsutud külalistega ja antakse start “Hakkame santima!” mardijooksudele.
Mardilaupäeva lõpetab kell 20 Korp! Rotalias algav tantsuklubi.

Mardipäeva kontsert "Hakkame santima!"
2020-11-08 15:00 - 16:30 | Eesti Rahva Muuseum, Muuseumi tee 2, Tartu, Eesti
Eesti Folkloorinõukogu kontsert “Hakkame santima!” tutvustab kaasahaaravas vormis erinevate maade sanditamiskombestikku. Kontserdil tulevad oma maa kombeid tutvustama ning publikule õnne tooma kirevad ja ehedad eesti mardisandid ning udmurdi, vene ja rumeenia erinevate tähtpäevade sanditajad.

Esinevad:
Tartu folklooriklubi Maatasa, Tartu udmurdi folklooriansambel Jumšan Gur, Narva folklooriansambel Suprjadki ja Tallinna rumeenia keele kõnelejate kogukond.
Kontsert kestab 1,5 tundi ja sobib vaatamiseks nii täiskasvanutele kui ka kooliealistele sõpradele.

Piletid müügil Fienta keskkonnas või tund enne algust kohapeal.

Pilet 3 (õpilane, üliõpilane, pensionär) ja 5 (täispilet) eurot
Perepilet (kuni neli inimest, sh maksimaalselt kaks täiskasvanut) 10 eurot

OSTA PILET!

Lisaks toimub:
9. novembril
kl 11 Väikesed mardisandid lasteaedadest soovivad raerahvale mardiõnne – Tartu Raekoja plats.
kl 17 Mardipäeva kombestikku tutvustav etendus “Mart tantsib maa müdiseb” (pärimusring Tähelind) – Tartu Kaubamaja Vanemuise teatri poolsel küljel.
kl 17.30-17.45 mardisantide kogunemine Tartu Kaubamaja Vanemuise teatri poolsel küljel.
kl 17.45 Mardisantide rongkäik.
kl 18 Mardilaupäeva pidulik avamine Tartu raekoja platsil ja martijooksmise avapauk. 20 Mardilaupäeva tantsuklubi Korp! Rotalia majas (Tähe tn 3). Oodatud on kõik mardisandid ja linnarahvas. Tasuta!

“Hakkame santima!” aktsiooni toetavad: Tartu linn, Eesti Kultuurkapitali rahvakultuurkapital ja maakondlikud ekspertgrupid, Eesti Rahvakultuuri Keskus, Kultuuriministeerium, Eesti Külaliikumine Kodukant, Coop, Eesti Korteriühistute Liit, Uusaskutuskeskus, Räpina Paberivabrik.
Lisainfo www.hakkamesantima.ee

Ohutusinfo: kontserdil on kohapeal olemas desovahendid. Mardimask ja/või koroonamask on soovituslikud.
Kontserdile tule, kui oled terve, haigena jää koju, nii hoiad end ja teisi! Aitäh!

Mardipäev
2020-11-08 11:00 - 15:00 | Eesti Vabaõhumuuseum, Vabaõhumuuseumi tee 12, Tallinn, Eesti
Praegusel ajal on maske kandvad inimesed tänavapildis juba tavapärane nähtus, kuid vanad eestlased kandsid maske peamiselt mardipäeval. Mida koledam mask ja mida rohmakamaks maskeeritud, seda parem. Mardid käisid talust tallu õnne ja head tervist soovimas, mis tänapäevalgi ära kuluvad.
Eesti Vabaõhumuuseumis saab õppida, kuidas mardisandiks maskeeruda, valmistada oma mardimask, näha, kuidas mardisante vastu võtta, ning uudistada, millised on mardiaja toidud.

Piletid müügil Fientas või kohapeal.

MARDI- JA KADRIPÄEVA LASTEHOMMIK
2020-11-08 11:00 - 12:00 | Paide Muusika- ja Teatrimaja, Pärnu 18, Paide, Eesti
Õpime, kuidas marti joosta, kostüüme valida, kuidas marte vastu võtta. Tegevusse kaasatud nii lapsed kui ka emas isad. Ürituse korraldaja on Paide Muusika- ja Teatrimaja.
Pilet: 3,50€, perepilet 12€ (ema, isa ja lapsed)

MARDIKOOLITUS KOGUKONDADELE
2020-10-30 13:00 - 19:00 | Eesti Rahvakultuuri Keskuse koolitusmaja, J. Vilmsi 55, Tallinn, Eesti
2020. aasta augustist kuni novembrini korraldab Eesti Folkloorinõukogu mardikombestiku koolitusi kõikides Eesti maakondades ning Tartus ja Tallinnas. Koolituste sihtrühmaks on õpetajad (lasteaiad ja algklassid/põhikool ja gümnaasium) ning kogukonnad. Ühepäevased koolitused sisaldavad ülevaadet sanditamise ajaloost, praktilist martijooksmise töötuba ning kaasamiskoolitust. Kõik koolitused koosevad kolmest 1,5 tunni pikkusest osast, mille viivad läbi valdkonna eksperdid, nii teoreetikud kui ka praktikud:
1) ajalugu/teooria (1,5 tundi) – Reet Hiiemäe, Mari Lepik, Vivian Siirman või Kristi Pumbo
​2) praktiline martijooksmise töötuba (1,5 tundi) – Kairi Leivo, Terje Puistaja või Meelika Hainsoo
​3) kogukondade kaasamine (1,5 tundi) – Krista Habakukk või Ivika Nõgel
Eesti Folkloorinõukogu loodab, et sanditamistraditsioon saab Eestis üha enam hoogu juurde ning tava muutub üha enam perekondi ning kogukondi kaasavaks.
Head santimist!
Koolitused saavad teoks koostöös Eesti Külaliikumisega Kodukant.
REGISTEERUN KOOLITUSELE!
Ajakava:
90 min – ajalugu/ teooria
15 min – kohvipaus
90 min – praktika
45 min – lõuna
90 min – kaasamine
30 min – kokkuvõte
Kokku: 6 tundi
Kõik koolituse läbinud saavad ka sellekohase tõendi.
Koolituse osalustasu on 5 €, millest kaetakse kohvi- ja lõunapaus.
Igal koolitusel on 30 kohta. Kui üks koolitus saab täis, siis on võimalik osaleda teise maakonna koolitusel.
Küsimuste korral saad abi oma maakonna “Hakkame santima!” kuraatorilt: https://hakkamesantima.ee/meeskond/
Koolitusi korraldab Eesti Folkloorinõukogu koostöös Eesti Külaliikumisega Kodukant.
Koolitusi toetavad: Eesti Kultuurkapitali rahvakultuuri sihtkapital, Eesti Kultuurkapitali maakondlikud ekspertgrupid, Eesti Rahvakultuuri Keskuse regionaalne toetusmeede, Tartu linn, Jõgevamaa Kultuurikoda, Põlvamaa Arenduskeskus, Valgamaa Arenguagentuur.
Lisainfo:
www.hakkamesantima.ee
https://www.facebook.com/hakkamesantima/

MARDIKOOLITUS KOGUKONDADELE
2020-10-27 13:00 - 19:00 | Tiigi Seltsimaja, Tiigi 11, Tartu, Eesti
